βασιλισσα κλειοπατρα θεα φιλοπατωρ βασιλευς πτολεμαιος ο και καισαρ θεος φιλοπατωρ και φιλομητωρ τωι στρατηγωι του ηρακλεοπολιτου χαιρειν. το υποκειμενον προσταγμα συν τωι χρηματισμωι μεταγραφητωι τοις τε ελληνικοις και ενχωριοις γραμμασι. και εκτεθητω εν τε τηι μητροπολει και εν τοις επισημοτατοις του νομου τοποις και ταλλα γινεσθω τοις προστεταγμενοις ακολουθως. ερρωσο. ετους ενδεκατου δαισιου φαρμουθι. θεωνι. των απο της πολεως γεωργουντων δ εν τωι προσωπιτηι και βουβαστειτηι εντυοντων ημειν επι χρηματισμου τηι του φαμενωθ κατα των προς χρειαις των νομων ον τροπον ουτοι παρα την ημετεραν προαιεσιν και τα πολλακις υπο των διοικουντων ακολουθως ημων τηι κρισει επιστελλομενα υπερ του μηδεν πλειον απαιτειν αυτους των γνησιων βασιλικων επιβαλλονται παραπρασσειν ταις τε αγροικικαις και χωρικαις ξενιζουσαις απαιτησεσι συνκαταριθμειν μεγαλως μεισοπονηρησαντες κοινην τε και καθολικην επεξοδον παντων κρεινοντες ποιεισθαι προστεταχαμεν τους γεωργουντας κατα την χωραν των απο της πολεως παντας μη γεινεσθαι συνεισφορους τοις κατα καιρους και περιστασεις ισταμενοις εν τοις νομοις στεφανοις και ταις επιγραφαις μηδε τα υπα[ρ]χοντα αυτων εις τους τοιουτους αγειν μερισμους μηδε τελεσμα επ αυτων καινιζειν διορθουμενους δε τα ανωθεν εις το βασιλικον υποκειμενα της [τε σ]ιτοφορου και αμπελιτιδος σιτικα και αργυρικα γνησια τελεσματα προς μηδεν ετερον καθοντινουν τροπον παρευρεσθει μηδεμια παρενοχλειν. γεινεσθω ουν ακολουθως και προσεκτεθητω κατα νομον.
Eg. — Herakleopolis Magna — (Ihnasya el-Medīna) — 41 BC — SB 4.7337
 41 BC 